זיזיים חשופים

זִיזַיִם חֲשׂוּפִים (שם מדעי: Traganum nudatum) הוא שיח בן-שיח ממשפחת הסלקיים.

מבנה הצמח
צבעו של הצמח ירוק ולו חמישה עלי כותרת ירוקים פשוטים. עלי הצמח מסודרים בצורה מסורגת, קצותיהם מעוגלים, ממרכזם יוצא חוד טיפוסי, והם גליליים ובשרניים. הצמח חסר קוצים ועלי לוואי. גבעוליו של זיזיים חשופים הם עגולים ובעלי קליפה לבנה מבריקה, והוא בעל זרעים ופירות אחידים.

תקופת צמיחה 
צמח זה גדל בעיקר בחודשים פברואר, מרץ ואפריל.

בית גידול ותפוצה 
צמח זה גדל במדבר ובקרקעות מלוחות והוא מצוי בדרום הנגב, במערב הנגב, במדבר יהודה, בבקעת ים המלח ובבקעת הירדן .

קישורים חיצוניים

הערות שוליים 

צמחים שתוארו ב-1813
טקסונים שתוארו בידי אליר רפנאו דליל
סלקיים